cyanic-selkie/wikianc huggingface dataset:
Nickelback
Ιστορικό
To "All The Right Reasons" είναι το πέμπτο άλμπουμ των Nickelback, και παρουσιάστηκε στις 4 Οκτωβρίου 2005. Είναι το πρώτο άλμπουμ όπου δεν εμφανίζεται ο ντράμερ Ryan Vikedal και κάνει την πρώτη του εμφάνιση με το συγκρότημα ο νέος ντράμερ, Daniel Adair. Όλα τα τραγούδια του CD έχουν γραφτεί από τον τραγουδιστή των Nickelback, Chad Kroeger και η μουσική από όλο το συγκρότημα. Το "All the Right Reasons" είναι αφιερωμένο στον Αμερικάνο κιθαρίστα Darrell "Dimebag" Abbot, που δολοφονήθηκε την ώρα μιας συναυλίας. Το τραγούδι "Side of a Bullet" έχει γραφτεί ειδικά για αυτόν. Το "All the Right Reasons" έχει πουλήσει ήδη 7.130.623 αντίγραφα στις Η.Π.Α. Το άλμπουμ είναι το καλύτερο μέχρι στιγμής για το Καναδικό συγκρότημα, αφού είχε πουλήσει 60.000 αντίγραφα από την πρώτη βδομάδα, ξεπερνώντας το Silver Side Up, που είχε πουλήσει 43.000 αντίγραφα και το The Long Road με 45.000 αντίγραφα. Το άλμπουμ έχει μπει πέντε φορές στο Τop20 του Hot 100 με τα τραγούδια "Photograph", "Savin' Me", "Far Away", "If Everyone Cared" και "Rockstar", κάνοντας ένα από τα ροκ άλμπουμ που έχει πέντε ή περισσότερα hits στο chart. Τα "Photograph", "Far Away" και "Rockstar" ήταν όλα στο Τop10 του Hot 100 για πολύ καιρό, κάνοντας τους Nickelback το πρώτο ροκ συγκρότημα του 2000 που έχει τρία Τοp10 από το ίδιο άλμπουμ. Το άλμπουμ επανακυκλοφόρησε στις 10 Ιουλίου 2007.
Οι Nickelback έχουν ήδη αρχίσει την περιοδεία τους για το Dark Horse.
Μουσικά Βίντεο
Κατηγορία:Καναδικά heavy metal συγκροτήματα Κατηγορία:Καναδικά hard rock συγκροτήματα
Συμμετρική πολυεπεξεργασία
Η συμμετρική πολυεπεξεργασία ή ΣΠΕ (symmetric multiprocessing-SMP) είναι μια αρχιτεκτονική υπολογιστή όπου δύο ή περισσότεροι όμοιοι επεξεργαστές, πιθανώς υλοποιημένοι ως διαφορετικοί «επεξεργαστικοί πυρήνες» στο ίδιο μικροτσίπ, συνδέονται με μια κοινή διαμοιραζόμενη κύρια μνήμη μέσω ενός διαύλου και έχουν πρόσβαση στις ίδιες συσκευές εισόδου / Εξόδου. Ο όρος συμμετρική αναφέρεται στο ότι όλοι οι επεξεργαστές είναι όμοιοι και ισότιμοι, ικανοί να εκτελέσουν τις ίδιες λειτουργίες. Τα περισσότερα πολυεπεξεργαστικά συστήματα σήμερα χρησιμοποιούν συμμετρική αρχιτεκτονική.
Τα συστήματα με αρχιτεκτονική ΣΠΕ επιτρέπουν σε οποιαδήποτε διεργασία, ανεξαρτήτως του πού βρίσκεται στη μνήμη, να εκτελεστεί από οποιονδήποτε επεξεργαστή. Με την υποστήριξη του λειτουργικού συστήματος ένα σύστημα ΣΠΕ μπορεί έυκολα να μετακινεί διεργασίες (μετανάστευση) μεταξύ επεξεργαστών προκειμένου να εξισορροπήσει τον φόρτο εργασίας στον καθένα, αυξάνοντας τη συνολική απόδοση του συστήματος.
Εναλλακτικές αρχιτεκτονικές
Η ΣΠΕ είναι μια από διάφορες αρχιτεκτονικές πολυεπεξεργασίας. Άλλες είναι η Ανομοιόμορφη Πρόσβαση Μνήμης (π.χ. οι επεξεργαστές AMD Opteron), όπου ο χρόνος προσπέλασης στη διαμοιραζόμενη μνήμη για δεδομένο επεξεργαστή ποικίλει ανάλογα με τη διεύθυνση της ζητούμενης λέξης μνήμης, και η Ασύμμετρη Πολυεπεξεργασία, όπου οι επεξεργαστές δεν είναι όμοιοι και αναλαμβάνουν ξεχωριστές εργασίες στις οποίες είναι αποδοτικότεροι ο καθένας (π.χ. μόνο ένας τους εκτελεί διεργασίες του λειτουργικού συστήματος, ενώ οι άλλοι αφοσιώνονται στην εξυπηρέτηση εφαρμογών χρηστών).
CEV Τσάμπιονς Λιγκ πετοσφαίρισης γυναικών 2012–13
Το CEV Τσάμπιονς Λιγκ πετοσφαίρισης γυναικών 2012–13 ήταν η 53η σεζόν του πετοσφαιρικού διασυλλογικού Ευρωπαϊκού πρωταθλήματος που διοργανώνεται από την Ευρωπαϊκή Συνομοσπονδία Πετοσφαίρισης (Confédération Européenne de Volleyball ή CEV) και η 5η σεζόν με την σημερινή του μορφή ως CEV Τσάμπιονς Λιγκ. Στη διοργάνωση συμμετείχαν 24 ομάδες σε σχέση με την περίοδο 2011-12 που ήταν 20. Νικήτρια ανεδείχθη η ομάδα της Βάκιφμπανκ από την Κωνσταντινούπολη (2ος τίτλος).
Συμμετρική πολυεπεξεργασία
Πηγές
Κατηγορία:Αρχιτεκτονική υπολογιστή
Μασάγια (διαμέρισμα)
Η Μασάγια (ισπαν.: Masaya) είναι ένα από τα 17 διαμερίσματα της Νικαράγουα. Πρωτεύουσά του είναι η Μασάγια.
Γεωγραφία
Η Μασάγια βρίσκεται δυτικά της χώρας και συνορεύει στα βόρεια με τη Μανάγουα, στα νότια με το Καράσο και στα βόρεια και ανατολικά με τη Γρανάδα. Μεγαλύτερη λίμνη είναι η Μασάγια. Το διαμέρισμα περιλαμβάνει και μέρος των λιμνών Απόγιο και Τίσμα.
Δήμοι
Η Μασάγια διαιρείται σε 6 δήμους:
Δείτε επίσης
Κατηγορία:Διαμερίσματα της Νικαράγουας
Λαόγονος
Στην ελληνική μυθολογία με το όνομα Λαόγονος είναι γνωστοί δύο Τρώες πολεμιστές που έλαβαν μέρος στον Τρωικό Πόλεμο. Ο πρώτος Λαόγονος ήταν γιος του Ονήτορος και σκοτώθηκε σε μάχη του πολέμου αυτού από τον Μηριόνη. Καθώς αναφέρεται στην Ιλιάδα του Ομήρου: «Άνδρα των Τρώων τολμηρόν εφόνευσε ο Μηριόνης, / τον Λαόγονον του Ονήτορος... / Κάτω απ' τ' αυτί τον κτύπησε και απ' το σιαγόνι και όλο / το σώμα ελύθη και άχαρο τον σκέπασε σκοτάδι...» (ραψωδία Π, στίχοι 603-604 και 606-607, μετάφραση Ι. Πολυλά).
Ο δεύτερος Λαόγονος ήταν γιος του Βίαντος και αδελφός του Δαρδάνου (όχι βέβαια του παππού τού ιδρυτή της Τροίας). Καθώς αναφέρεται στην Ιλιάδα (ραψωδία Υ, στίχοι 460-462), ο Αχιλλέας έριξε τα δύο αδέλφια από το άρμα τους, τον ένα με το ακόντιο και τον άλλο με το ξίφος.
Πηγή
Λαoγονος
W.I.T.C.H.
right|287x287px|thumb|Εξώφυλλο της ιταλικής έκδοσης του περιοδικού Το W.I.T.C.H. είναι ιταλική νεανική σειρά κόμικς φαντασίας που δημιουργήθηκε από την σεναριογράφο Elisabetta Gnone, τον εικονογράφο Alessandro Barbucci και τη σύζυγό του, εικαστική καλλιτέχνιδα Barbara Canepa. Εκδόθηκε για πρώτη φορά από τη Disney Italia τον Απρίλιο του 2001. Μέχρι τον Ιανουάριο του 2005, το W.I.T.C.H. είχε εκδοθεί σε περισσότερες από 65 χώρες. Το τελευταίο τεύχος του κόμικ κυκλοφόρησε τον Οκτώβριο του 2012, ολοκληρώνοντας τη σειρά, στο τεύχος 139.
Ο τίτλος του περιοδικού (που μεταφορικά παραπέμπει στη μαγεία, από την αγγλική λέξη "witchcraft") είναι ακρωνύμιο των αρχικών των ονομάτων των πρωταγωνιστριών, Will, Irma, Taranee, Cornelia και Hay-Lin. Η πλοκή του αφορά ζητήματα της εφηβικής ηλικίας, όπως επίσης και την αιώνια αντιπαράθεση μεταξύ των δυνάμεων του καλού, που εκπροσωπούν οι ηρωίδες, με το κακό, το οποίο εκφράζουν διάφορες σκοτεινές φυσιογνωμίες.
Στην Ελλάδα
Το W.I.T.C.H. εκδόθηκε στην Ελλάδα το Νοέμβριο του 2002 από την εκδοτική εταιρεία Νέα Ακτίνα του οίκου Τερζόπουλου. Έως και το Σεπτέμβριο του 2009 (τεύχος 83), που η έκδοσή του ανεστάλη προσωρινά, το περιοδικό κυκλοφορούσε σε μηνιαία βάση, με τιμή 3 ευρώ και 76 σελίδες για τα πρώτα 45 τεύχη, και 68 σελίδες για τα τεύχη 46-83. Το επόμενο τεύχος (τεύχος 84, Ιανουάριος 2010) κυκλοφόρησε στις 23 Δεκεμβρίου 2009, σε μικρότερες διαστάσεις και 180 σελίδες, σε τριμηνιαία συχνότητα έκδοσης. Ωστόσο, από το τεύχος 86 (Ιούλιος 2010), αναγγέλθηκε η επάνοδος σε δίμηνη συχνότητα έκδοσης, όπως ειπώθηκε "λόγω απαίτησης χιλιάδων αναγνωστριών", με 116 σελίδες. Η έκδοση του κόμικ τελικά τερματίσθηκε στο τεύχος 91, το Μάιο του 2011.
Χαρακτήρες
μικρογραφία|δεξιά|Εξώφυλλο της ελληνικής έκδοσης|273x273εσ Την ομάδα των W.I.T.C.H. αποτελούν η Will Vandom, η αρχηγός της ομάδας και φρουρός που ελέγχει την ενέργεια και την πεμπτουσία, η Irma Lair, φρουρός η οποία ελέγχει το νερό, η Taranee Cook, φρουρός που ελέγχει τη φωτιά, η Cornelia Hale, φρουρός που ελέγχει τη γη, και η Ηay Lin, φρουρός που ελέγχει τον αέρα.
Εξωτερικοί σύνδεσμοι
Κατηγορία:Ιταλικά κόμικς Κατηγορία:Κόμικς που έγιναν βιντεοπαιχνίδια Κατηγορία:Κόμικς που έγιναν σειρές κινουμένων σχεδίων Κατηγορία:Κόμικς που έγιναν τηλεοπτικές σειρές Κατηγορία:Κόμικς φαντασίας
S/1995 S 1
Ο S/1995 S 1 είναι ένς υποθετικός δορυφόρος του Κρόνου. Ανακαλύφθηκε από φωτογραφίες του ΔΤΧ. Βρίκσεται ανάμεσα στον δακτύλιο R/2004 S 1 και τον δακτύλιο R/2004 S 2 και είναι πολύ κοντά στον Άτλαντα, γι'αυτό είναι πολύ πιθανό να είναι αυτός, ή ακόμα και ο Πάνας. Σύμφωνα με νέες μελέτες, πιστεύται πως ήταν μια παροδική μάζα σκόνης, η οποία δαλύθηκε Η ακριβή του διάμετρος δεν είναι γνωστή, αλλά υπολογίζεται σε λίγες δεκάδες χιλιομέτρων (10-30). Το S/1995 S 1 είναι βοσκός δακτυλίων, όπως ο Άτλας και ο Πάνας.
Πηγή
Κατηγορία:Φυσικοί δορυφόροι Κρόνου Κατηγορία:Υποθετικοί δορυφόροι
1958 Τσάντρα
Ο Τσάντρα (Chandra) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,70. Ανακαλύφθηκε το 1970 από τον Αργεντινό αστρονόμο Κάρλος Ούλρικο Θέσκο, που παρατηρούσε από το Ελ Λεονθίτο της Αργεντινής (Αστεροσκοπείο «Φέλιξ Αγκυγιάρ»), και πήρε το όνομά του προς τιμή του Ινδού αστροφυσικού Σουμπραμανιάν Τσαντρασεκάρ, γνωστού στους συνεργάτες του με το προσωνύμιο «Τσάντρα».
Φυσικά χαρακτηριστικά
Η μέση διάμετρος του Τσάντρα εκτιμάται σε 34,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,080 ± 0,013.
Εξωτερικοί σύνδεσμοι
Τσαντρα
BIOS + πολιτεία
Το BIOS + πολιτεία (στυλιζαρισμένο ως: BiOS + πολιτεία - διαβάζεται είτε: Βίος και πολιτεία, είτε: Μπάιος και πολιτεία - διεθνής αγγλικός τίτλος: Living Dangerously ) είναι ο τίτλος κινηματογραφικής ταινίας του 1987 σε σενάριο και σκηνοθεσία του Νίκου Περάκη. Πρόκειται για μια πεσιμιστική κωμωδία με θέμα την πτώση των ιδεολογικών αξιών της γενιάς του Πολυτεχνείου. Η ταινία πραγματεύεται την κωμική πλευρά της κοινωνίας και της πολιτικής σκηνής της Ελλάδας της δεκαετίας του '80. Η ταινία απέσπασε το βραβείο μοντάζ στο Φεστιβάλ Κινηματογράφου Θεσσαλονίκης το 1987 και το Κρατικό Βραβείο Ποιότητας ΥΠΠΟ για τον Α' Ανδρικό Ρόλο.
Η ταινία αποτελεί συνέχεια της ταινίας Λούφα και παραλλαγή, 20 χρόνια μετά.
Πλοκή
Ο Μιχάλης Καραμάνος (Γιώργος Κιμούλης), ομογενής από την Τασκένδη, είναι ένας ιδιοφυής ηλεκτρονικός, που εργάζεται στον Τηλεπικοινωνιακό Οργανισμό Ελλάδος (ΤΟΕ) (προφανής αναφορά στον ΟΤΕ). Μια μέρα μπαίνει στο γραφείο του διευθυντή του ΤΟΕ (Δημήτρης Καλλιβωκάς), τον συλλαμβάνει όμηρο και απαιτεί να εκφωνήσει ένα διάγγελμα στην κρατική τηλεόραση καταγγέλλοντας «την κυβερνητική πολιτική και τις σχέσεις πολίτη-πολιτείας», δέκα λεπτά πριν τη μετάδοση ενός πολύ σημαντικού ποδοσφαιρικού αγώνα της Εθνικής Ελλάδος απειλώντας να ανατινάξει το κτίριο του ΤΟΕ με έναν εκρηκτικό μηχανισμό. Ο εκρηκτικός μηχανισμός είναι συνδεδεμένος με έναν υπολογιστή, ο οποίος κάθε 15 λεπτά θέτει ένα πρόβλημα που, αν δεν απαντηθεί, θα πυροδοτηθεί η βόμβα. Τα προβλήματα είναι πολύ δύσκολα και τεχνικά ώστε να μπορεί να τα απαντήσει μόνο ο Καραμάνος. Η αστυνομία σε έρευνα στο σπίτι του ανακαλύπτει πως δεν έχει φίλους και οι πιο κοντινοί του άνθρωποι ήταν αυτοί με τους οποίους υπηρέτησε στο στρατό την περίοδο της Δικτατορίας (βλ. Λούφα και παραλλαγή). Αρχίζει λοιπόν μια εκστρατεία για να τους βρει και τους πάει να τον μεταπείσουν. Όπως αποκαλύπτεται στη συνέχεια, οι περισσότεροι είναι πλέον καλά βολεμένοι μέσα στο σύστημα.
Ο Σαββίδης (Γιώργος Κοτανίδης), που ήταν «βύσμα» στο στρατό, είναι τώρα το δεξί χέρι του υπουργού. Ο Μπαλούρδος (Παύλος Κοντογιαννίδης), που ήταν οδηγός στο στρατό, τώρα είναι πρόεδρος των ταξιτζήδων. Παραμένει αιώνιος τρακαδόρος (π.χ. όταν οι αστυνομικοί παραγγέλνουν πίτσες ζητάει κι ένα πακέτο τσιγάρα). Ο Λάμπρου (Τάκης Μόσχος) έχει δική του διαφημιστική εταιρεία, που ειδικεύεται στην προβολή πολιτικών κομμάτων (spin doctor). Ο Μαρλαφέκας (Άλκης Παναγιωτίδης) είναι καλλιτεχνικός διευθυντής στο θέατρο και κάνει κιτς μουσικοχορευτικά σώου, δηλαδή πράγματα που κορόιδευε. Στη σκηνή στο θέατρο κάνει και ένα γρήγορο πέρασμα (cameo) ο σκηνοθέτης Παντελής Βούλγαρης, υποδυόμενος το σκηνοθέτη της παράστασης. Ο Παπαδόπουλος (Δημήτρης Πουλικάκος) συνεχίζει να γυρίζει πορνοταινίες με τη γυναίκα του, όπως τότε που ήταν φαντάρος, μόνο που τώρα έχει επιστρατεύσει και τις κόρες του. Από όλους ήταν ο μόνος που ήταν πολιτικοποιημένος επί Χούντας. Τώρα όλη του η επαναστατικότητα φαίνεται να περιορίζεται σε έναν ελευθεριακό τρόπο ζωής, σε δενδρύλια ινδικής κάνναβης στο μπαλκόνι και σε παραγωγές πορνό με τίτλους όπως «Η γατούλα των Εξαρχείων». Σε όλη τη διάρκεια της ταινίας φοράει ένα μπλουζάκι με τη Μελίνα Μερκούρη (που τότε ήταν υπουργός πολιτισμού) απεικονισμένη σε στυλ Άντι Γουόρχολ.
Κατά την έρευνά της η αστυνομία ανακαλύπτει πως ο Μιχάλης Καραμάνος ανήκει στην παράνομη οργάνωση «Συαγών» (Συνταγματικός Αγώνας). Όπως αποκαλύπτεται αργότερα, ο «Συαγών» είναι τελικά σύλλογος «κατοχυρωμένος από το Πρωτοδικείο».
Η δημοσιογράφος που καλύπτει το γεγονός (Βάνα Μπάρμπα) παίρνει συνέντευξη από τον Καραμάνο και τον προϊστάμενό του, ο οποίος βλέπει με συμπάθεια τον Καραμάνο και σε κάποιο βαθμό φαίνεται να συμφωνεί τελικά με τις απόψεις του, η τηλεόραση όμως τελικά μέσω του μοντάζ διαστρεβλώνει ολοκληρωτικά τις απόψεις και των δύο. Το ίδιο κάνει και μια εφημερίδα που δημοσιεύει μια προκήρυξη του «Συαγών», που τους είχε στείλει παλιά, διαστρεβλωμένη φυσικά. Καθώς η υπόθεση προχωράει βλέπουμε όλο και περισσότερους να εκμεταλλεύονται αυτήν την κατάσταση με τη βόμβα προς το συμφέρον τους ή για προσωπική προβολή. Έξω από το κτήριο του ΤΟΕ έχουν μαζευτεί ένα σωρό πολιτικοί που κάνουν συνέχεια δηλώσεις στα κανάλια, εργαζόμενοι με αιτήματα, ακόμη και αναρχικοί με πανώ που υποστηρίζουν τον Καραμάνο. Σε κάποια στιγμή ο διαφημιστής Λάμπρου προσπαθεί να πείσει τον Καραμάνο, όταν τελικά κάνει το διάγγελμα, να φοράει ένα συγκεκριμένο μπλουζάκι για έμμεση διαφήμιση.
Όσο πλησιάζει η ώρα του διαγγελματος ο Καραμάνος αρχίζει να συνειδητοποιεί ότι το αποτέλεσμα θα είναι το αντίθετο από αυτό που ήθελε και αρνείται να προχωρήσει. Τότε όλοι προσπαθούν να τον μεταπείσουν, γιατί όλοι πλέον έχουν συμφέρον να βγει στην τηλεόραση.
Τελικά βγαίνει στην τηλεόραση αλλά, όταν είναι μιλήσει, εκείνος έχει παγώσει και δεν λέει τίποτα. Όλοι του κάνουν νόημα να μιλήσει και τελικά ο Καραμάνος, συγκινημένος, αρχίζει να τραγουδάει τον Εθνικό ύμνο. Και μετά ξεκινάει ο ποδοσφορικός αγώνας.
Διανομή
Αν και η ταινία αποτελεί συνέχεια της ταινίας Λούφα και παραλλαγή, με τους ίδιους βασικούς χαρακτήρες, ωστόσο οι ρόλοι ερμηνεύονται από διαφορετικούς ηθοποιούς, καθώς τα γεγονότα διαδραματίζονται 20 χρόνια μετά. Οι μόνοι ηθοποιοί που είναι κοινοί και στις δύο ταινίες είναι η Rocky Taylor, που παίζει τη Cindy, η Ρίτα Λαμπρινού, που παίζει τη μητέρα του Λάμπρου, και ο Γιώργος Κιμούλης ο οποίος όμως υποδύεται διαφορετικό χαρακτήρα σε κάθε ταινία. Στο Λούφα και παραλλαγή κάνει τον Λάμπρου, ενώ στο BIOS + πολιτεία κάνει τον Καραμάνο.
Οι ρόλοι αναλυτικά:
Υπολογιστές
Το BIOS + πολιτεία είναι η πρώτη ελληνική ταινία στην οποία χρησιμοποιείται ως κεντρικό στοιχείο της πλοκής ένας υπολογιστής ενώ αποτελεί επίσης και το κεντρικό στοιχείο της αφίσας της ταινίας.
Ο τίτλος της ταινίας κάνει λογοπαίγνιο με τη φράση «βίος και πολιτεία» και τον πληροφορικό όρο BIOS δηλαδή «το Basic Input Output System, η ψυχή του υπολογιστή, το βασικό του σύστημα», όπως εξηγεί ο Καραμάνος στον προϊστάμενό του.
Ο υπολογιστής που εμφανίζεται στην ταινία είναι ένας Olivetti M24, συμβατός με IBM PC, με επεξεργαστή Intel 8086, μνήμη 640 kB και λειτουργικό σύστημα MS-DOS. Σε αντίθεση με τους άλλους κλώνους του IBM PC, το M24 ήταν άκρως συμβατό και χρησιμοποιούσε τον πολύ πιο ισχυρό επεξεργαστή Intel 8086 στα 8 MHz αντί του Intel 8088 στα 4.77 MHz που χρησιμοποιούσε το PC XT της IBM, ενώ επέτρεπε και την προσθήκη του μαθηματικού συνεπεξεργαστή 8087.
thumb|Το εξώφυλλο του MICROmadΤο πρόγραμμα του υπολογιστή, το οποίο βλέπουμε σε πολυάριθμες σκηνές να πετάει σπιρτόζικες ατάκες, δημιουργήθηκε ειδικά για τις ανάγκες της ταινίες από την Olivetti Ελλάς, η οποία διέθεσε τους τεχνικούς της για μία εβδομάδα αποκλειστικά για τη συγγραφή του προγράμματος.
Κάποια από τα κουίζ που θέτει ο υπολογιστής στην ταινία για να μην πυροδοτήσει τη βόμβα έχουν να κάνουν επίσης με υπολογιστές.
Η ταινία είχε μεγάλη απήχηση στους φίλους των υπολογιστών. Το περιοδικό MICROmad, ένα από τα πρώτα τεχνικά περιοδικά αποκλειστικά για υπολογιστές στην Ελλάδα, της έκανε δύο συνεχόμενα αφιερώματα. Το πρώτο αφιέρωμα ήταν στο τεύχος 16 (Δεκέμβριος 1987) το οποίο μάλιστα είχε ως εξώφυλλο την αφίσα της ταινίας, ενώ στο επόμενο τεύχος φιλοξένησε συνέντευξη του Παύλου Κοντογιαννίδη σχετικά με την ταινία και τους υπολογιστές.
Ο πάντα προφητικός Περάκης, που ασχολείτο επίσης με τους υπολογιστές, θέτει ήδη από το 1987 για πρώτη φορά ηθικά ζητήματα για τη συλλογή προσωπικών δεδομένων. Βάζει τον Καραμάνο να αναφέρει το παράδειγμα κάποιου που ζητάει από τις πληροφορίες καταλόγου το τηλέφωνο ενός γιατρού επειδή έχει καρδιοπάθεια. «Αυτό το στοιχείο μπορεί να το μάθει κάποιος και να το εκμεταλλευτεί. Π.χ. να τον απολύσουν από τη δουλειά του, ή να μην τον ασφαλίζει κανείς, ή να μην του δίνει βερεσέ ο μπακάλης», λέει ο Καραμάνος. Κι όταν ο προϊστάμενός του χαρακτηρίζει το σκεπτικό του υπερβολικό, ο Καραμάνος απαντά: «Υπερβολικό; Σε λίγο ακόμα και οι Έβγες (ψιλικατζίδικα) θα έχουν υπολογιστή, πιο γρήγορα μάλιστα και από το Δημόσιο».
Προσωπικά βιώματα
Σύμφωνα με τον δημιουργό Νίκο Περάκη, το BIOS + πολιτεία, καθώς και η προηγούμενη συνέχειά της, η Λούφα και παραλλαγή, περιέχουν προσωπικά του βιώματα από τη θητεία του στο στρατό κατά την έναρξη της Δικτατορίας. Το ξημέρωμα της 21ης Απριλίου, και ενώ ο λόχος καταδρομών είχε καταλάβει τον πύργο του ΟΤΕ, ο Περάκης συνόδευσε ως διερμηνέας τέσσερις αξιωματικούς στο Λάνγκενμπεργκ της Γερμανίας όπου βρισκόταν ο τότε πιο ισχυρός ασπρόμαυρος πομπός της Ευρώπης τον οποίον το κρατικό κανάλι της Γερμανίας WDR και το Ελληνογερμανικό Εμπορικό Επιμελητήριο είχαν συμφωνήσει να χαρίσουν στην ΤΕΔ. Σ’αυτά τα βιώματα οφείλονται ίσως οι «εμμονές με τον ΟΤΕ, τους πομπούς και τα ΜΜΕ και ανατινάξεις γενικά». Στην πράξη όμως το μόνο που έκανε, όπως αναφέρει και ο ίδιος στην ιστοσελίδα του, ήταν απλά να νιώσει μια μικρή ικανοποίηση, όταν μερικές εβδομάδες αργότερα οι Γερμανοί αρνήθηκαν να τους δώσουν τον πομπό.
Παρούσα αξία
Στην οικονομική επιστήμη, η παρούσα αξία, γνωστή επίσης ως παρούσα προεξοφλημένη αξία, είναι η αξία μιας αναμενόμενης ταμειακής εισροής κατά την ημερομηνία της αποτίμησης. Η παρούσα αξία είναι πάντα μικρότερη ή ίση με την μελλοντική αξία του ποσού λόγω της μεταβολής του χρήματος κατά τη διάρκεια του χρόνου, δηλαδή την χρονική αξία του χρήματος, κάτι που δεν ισχύει κατά τη διάρκεια αρνητικών επιτοκίων, όπου η παρούσα αξία είναι μεγαλύτερη από τη μελλοντική αξία.
Ο υπολογισμός της παρούσας αξίας, καθώς και της μελλοντικής αξίας, χρησιμοποιείται στην αποτίμηση της προσόδου, των δανείων, των υποθηκών, των χρεολυτικών κεφαλαίων, των ομολόγων κ.ά. Με τον υπολογισμό αυτόν, γίνεται σύγκριση μεταξύ ταμειακών ροών που δεν προέκυψαν την ίδια στιγμή. Όπως και στην άλγεβρα, όπου συγκρίνουμε και προσθέτουμε ή αφαιρούμε παρόμοιες μεταβλητές, μπορούμε να συγκρίνουμε και να υπολογίσουμε μόνο αξίες που προέκυψαν την ίδια στιγμή. Για να αποφασίσουμε σε ποιο έργο να επενδύσουμε, συγκρίνουμε τις αντίστοιχες παρούσες αξίες των αναμενόμενων ταμειακών εισροών χρησιμοποιώντας ένα προεξοφλητικό επιτόκιο ή ένα συντελεστή απόδοσης. Το έργο με την υψηλότερη παρούσα αξία σήμερα αποτελεί την πιο συμφέρουσα επιλογή.
Η παρούσα αξία ενός ποσού
Ο πιο συνηθισμένος τρόπος υπολογισμού της παρούσας αξίας γίνεται με ανατοκισμό. Ο τύπος είναι: Όπου C η μελλοντική ταμειακή ροή, n η διάρκεια ανατοκισμού, και i το επιτόκιο ανατοκισμού ή προεξόφλησης. Το επιτόκιο δίνεται ως ποσοστό, αλλά σε αυτόν τον τύπο χρησιμοποιείται ο αντίστοιχος δεκαδικός αριθμός.
Ο τύπος είναι ο συντελεστής παρούσας αξίας ή προεξόφλησης.
Η παρούσα αξία μπορεί, επίσης, να βρεθεί από τον τύπο μελλοντικής αξίας
Για παράδειγμα, αν το ετήσιο επιτόκιο είναι 10 % (ή 0,10), η παρούσα αξία ενός ποσού 1.000 € που θα εισπραχθεί μετά από 5 χρόνια είναι:
Δηλαδή, για ένα πραγματικό ετήσιο επιτόκιο 10 %, 620,92 € σήμερα ισοδυναμούν με 1.000 € σε 5 χρόνια.
Η καθαρά παρούσα αξία μιας σειράς ταμειακών ροών
Για παράδειγμα, αν μια σειρά ταμειακών ροών αποτελείται από +100 € στο τέλος της 1ης περιόδου, -50 € στο τέλος της 2ης περιόδου και +35 € στο τέλος της 3ης περιόδου και το επιτόκιο ανά περίοδο ανατοκισμού είναι 5 % (0,05), τότε η παρούσα αξία αυτών των τριών ταμειακών ροών είναι:
Άρα η καθαρή παρούσα αξία είναι:
Θα πρέπει να ληφθεί υπόψη ότι:
Παραπομπές
Κατηγορία:Χρηματοοικονομικά Κατηγορία:Μαθηματικά οικονομικών
Contante waarde
Λειώκριτος
Στην ελληνική μυθολογία με το όνομα Λειώκριτος είναι γνωστά τα παρακάτω δύο διαφορετικά πρόσωπα:
Πηγές
Κατηγορία:Τρωικός Πόλεμος Κατηγορία:Οδύσσεια
Ουλφ Έκμαν
Ο Ουλφ Έκμαν (σουηδικά: Ulf Ekman, γενν. 8 Δεκεμβρίου 1950, Γκέτεμποργκ, Σουηδία), είναι Σουηδός χριστιανός. Υπήρξε Χαρισματικός/Πεντηκοστιανός ποιμένας και ιδρυτής της Χαρισματικής εκκλησίας Livets Ord (Λόγος Ζωής). Ήταν ο πρώτος που μετέδωσε το κίνημα Λόγος Πίστης (Word of Faith) στη Σουηδία. Το 2014 μεταστράφηκε στην Καθολική Εκκλησία.
Διακονία
Το Έκμαν έγινε Χριστιανός λίγο πριν τελειώσει το σχολείο το 1970. Σπούδασε εθνογραφία, ιστορία και θεολογία στο Πανεπιστήμιο της Ουψάλα. Τον Ιανουάριο του 1979 διορίστηκε στη Σουηδική Λουθηρανική Εκκλησία (την επικρατούσα εκκλησία της Σουηδίας), επιστρέφοντας στο Πανεπιστήμιο της Ουψάλα όπου εργάστηκε ως εφημέριος για αρκετά χρόνια. Παρακολούθησε για ένα χρόνο το Βιβλικό Εκπαιδευτικό Κέντρο RHEMA στην Οκλαχόμα των Ηνωμένων Πολιτειών και επιστρέφοντας στην Ουψάλα το 1983 ίδρυσε την εκκλησία Livets Ord. Παρέμεινε ποιμένας της εκκλησίας μέχρι το 2002, όπου παρέδωσε την ποιμαντορία στον Ρόμπερτ Εκ για να επικεντρωθεί στο διεθνές έργο, αν και πρόσφατα επέστρεψε στη Livets Ord. Έχει ιδρύσει το Πανεπιστήμιο Livets Ord και τη Βιβλική Σχολή Λόγος Ζωής.
Μέσω της εκκλησίας του, έχει στείλει τους ιεραποστόλους στο Μπανγκλαντές, τη Ρωσία, την Ουκρανία, την Αρμενία, το Αζερμπαϊτζάν, το Τατζικιστάν, το Αφγανιστάν, την Αλβανία, το Ισραήλ και στην Ινδία. Στην πρώην ΕΣΣΔ είχε ξεκινήσει να κηρύττει σε Πεντηκοστιανές Εκκλησίες και σε στάδια. Στη Ρίγα της Λετονία συνεργάστηκε στενά με τον Αλεξέι Λέντγιαεφ και την Εκκλησία της Νέας Γενιάς όπου είναι ποιμένας. Σχεδόν σε όλες τις μεγάλες πόλεις της πρώην ΕΣΣΔ, ιδρύθηκαν εκκλησίες Livets Ord και Εκκλησίες της Νέας Γενιάς. Ο αριθμός ανθρώπων που ευαγγελίστηκαν υπολογίζεται στους 250,000 με 500,000. Η συνεργασία της Livets Ord με την Εκκλησία της Νέας Γενιάς τελείωσε το Μάρτιο του 2004 έπειτα από δογματική διαφωνία.
Το 2014 μεταστράφηκε στην Καθολική Εκκλησία.
Ανάμεσα στις Χαρισματικές εκκλησίες, ο Ουλφ Έκμαν θεωρούταν σύμβουλος, πνευματικός πατέρας, και "ποιμένας των ποιμένων".
Εξωτερικοί σύνδεσμοι
Κατηγορία:Θρησκευτικά πρόσωπα και προσωπικότητες Κατηγορία:Πεντηκοστιανισμός Κατηγορία:Σουηδοί
Μελάς Καστοριάς
Ο Μελάς είναι ορεινός οικισμός της Περιφερειακής Ενότητας Καστοριάς στη Μακεδονία, ενώ διοικητικά ανήκει στη δημοτική ενότητα Κορεστίων του Δήμου Καστοριάς στη Δυτική Μακεδονία. Η προηγούμενη ονομασία του χωριού ήταν Στάτιτσα ή Στάτιστα λόγω του ομώνυμου ναού του Αγίου Ευσταθίου, μετονομάστηκε όμως σε Μελάς το 1927, καθώς είναι ο τόπος θανάτου του Μακεδονομάχου Παύλου Μελά. Στο χωριό υπάρχει σήμερα Μουσείο του Μακεδονικού Αγώνα.
Ο οικισμός Μελάς υπήρξε στο παρελθόν έδρα κοινότητας στην οποία ανήκε και ο οικισμός Άνω Μελάς.
Παραπομπές
Κατηγορία:Χωριά του νομού Καστοριάς Κατηγορία:Δήμος Καστοριάς
Μυσοί
Μυσοί ονομάζονται οι κάτοικοι της Μυσίας, αρχαίας χώρας στη Μικρά Ασία.
Οι Μυσοί, φυλή συγγενική με τους Φρύγες και τους Θράκες μνημονεύονται πρώτα από τον Όμηρο ως φίλοι και σύμμαχοι των Τρώων και εχθροί των Αχαιών (Ιλ. Β 858). Οι Μυσοί θεωρούνταν λαός μαλθακός, εκτεθηλυμένου χαρακτήρα και δειλός. Γι΄ αυτό και λέγονταν γι αυτούς πολλές παροιμίες σκωπτικές όπως
Σύμφωνα με τον Στράβωνα οι Μυσοί ήταν Θράκες γνωστός πανάρχαιος λαός οι οποίοι μετανάστευσαν στη Μικρά Ασία. Αρχικά στη Θράκη αποκαλούνταν Μοισοί. Ο Όμηρος τους αναφέρει λαό περήφανο.
Πηγές
Κατηγορία:Αρχαίοι λαοί της Μικράς Ασίας * Κατηγορία:Αρχαίοι Θράκες
Διοργανώσεις Ε.Π.Σ. Αθηνών 1988–89
Τα Αθηναϊκά τοπικά πρωταθλήματα Αθηνών της αγωνιστικής περιόδου 1988-89 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και επτά ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος 189 σωματεία (36 στην Α΄, 54 στη Β΄ και 99 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν η Κερατέα στον Α΄ όμιλο και η Κηφισιά στο Β΄ όμιλο. Υπερπρωταθλήτρια αναδείχθηκε η Κερατέα, που νίκησε στον άτυπο Τελικό στις 4 Ιουνίου με σκορ 2-1 τον αντίπαλό της.
Κεραυνός Κερατέας και Α.Ο. Κηφισιάς κέρδισαν την άνοδο στη Δ΄Εθνική.
Στους τρεις ομίλους της Β΄ Αθηνών τους τίτλους πήραν ο Εθνικός Νέας Μάκρης μαζί με τον Άγιο Θωμά (Α΄όμιλος), τα Μελίσσια (Β΄όμιλος) και τα Βριλήσσια (Γ΄όμιλος).
Κυπελλούχος ΕΠΣΑ για το 1989 αναδείχτηκε η Δόξα Βύρωνα. Επικράτησε στον Τελικό της 12ης Απριλίου με σκορ 2-1 της Κηφισιάς, στο γήπεδο του ΠΑΟ.
Πηγές
Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"
Ν. Κασιραμάν
Προσωπική ζωή
Ο Κασιραμάν γεννήθηκε στο Κουμπακονάμ. Ο Ναραγιάνα Ιγιέρ ήταν επιτυχημένος επιχειρηματίας και ιδρυτής της  Raman and Raman Limited, την μεγαλύτερη εταιρεία μεταφοράς στην πόλη. Ο Κασιραμάν πέθανε στις 11 Απριλίου 1999.
Παραπομπές
Κατηγορία:Ινδοί πολιτικοί
Η Αγία Γραφή, Τα Ιερά Κείμενα Μεταφρασθέντα εκ των Θείων Αρχετύπων
Ιστορικό
Η μετάφραση αυτή άρχισε το 1831 από τον Ορθόδοξο αρχιμανδρίτη και καθηγητή του Εθνικού Πανεπιστημίου Αθηνών Νεόφυτο Βάμβα με τη βοήθεια και άλλων μελετητών. Η πλήρης μετάφρασή του δημοσιεύθηκε το 1850. Δεδομένου ότι η Ελληνική Ορθόδοξη Εκκλησία δεν θα τον υποστήριζε, συνεργάστηκε με τη Βρετανική και Ξένη Βιβλική Εταιρία (BFBS) στη δημοσίευση και την κυκλοφορία της μετάφρασης.
Οι Ευαγγελικές και Πεντηκοστιανές εκκλησίες της Ελλάδας, παραδοσιακά χρησιμοποιούν την Νεοελληνική Μετάφραση.
Σήμερα η Νεοελληνική Μετάφραση κυκλοφορεί από την Ελληνική Βιβλική Εταιρία σε διάφορες εκδόσεις. Η βασική έκδοση αριθμεί 1.102 σελίδες και χιλιάδες παραπομπές.
Άλλες πληροφορίες
Κατηγορία:Μεταφράσεις και αποδόσεις της Αγίας Γραφής
Elektroprivreda Bosne i Hercegovine
Η Elektroprivreda Bosne i Hercegovine, επίσης γνωστή ως Elektroprivreda BiH, αποτελεί την σημαντικότερη επιχείρηση του ενεργειακού τομέα στη Βοσνία και Ερζεγοβίνη. Έδρα της επιχείρησης είναι το Σαράγιεβο.
Δραστηριότητες
Η επιχείρηση διαθέτει χωρητική αντίσταση εγκαταστάσεων της τάξεως των 1,682 MW, εκ των οποίων 1,165 παράγονται από ατμοηλεκτρικά εργοστάσια τα οποία χρησιμοποιούν ορυκτά καύσιμα (πετρέλαιο και κάρβουνο) και 517 από υδροηλεκτρικά εργοστάσια. Το 2008, παρήγαγε συνολικά 7,295 GW ηλεκτρικού ρεύματος. Η Elektroprivreda Bosne i Hercegovine διαθέτει δίκτυο παροχής και διανομής μήκους 36,780 χμ. .
Στις 24 Μαρτίου 2009, η επιχείρηση ανακοίνωσε σχέδιο ανέγερσης δύο υδροηλεκτρικών σταθμών επί του ποταμού Δρίνου, έναντι ποσού της τάξεως των 750 εκατομμυρίων ευρώ. Καθώς ο συγκεκριμένος ποταμός αποτελεί σύνορο με τη Σερβία, η Elektroprivreda Bosne i Hercegovine απηύθυνε κάλεσμα συμμετοχής στο συγκεκριμένο σχέδιο στη σερβική ομόλογη επιχείρησή της, Elektroprivreda Srbije.
Οικονομικός ισολογισμός (2008)
Το 2008, η Elektroprivreda Bosne i Hercegovine πραγματοποίησε κύκλο εργασιών της τάξεως των 907,600,000 BAM (μετατρέψιμα μάρκα), δηλαδή 464,048,511 ευρώ, έναντι 861,400,000 BAM σε επίπεδο εξόδων (440,426,826 ευρώ). Το κέρδος που πραγματοποιήθηκε ήταν της τάξεως των 46,200,000 BAM (23,621,684 ευρώ).
Εξωτερικοί Σύνδεσμοι
Κατηγορία:Επιχειρήσεις ενέργειας με έδρα τη Βοσνία και Ερζεγοβίνη
Σέβρες
Οι Σέβρες (γαλλικά: Sèvres), είναι γαλλική κοινότητα στο νομό Ω-ντε-Σεν στο Ιλ-ντε-Φρανς. Η πόλη το 2011 είχε 23.278 κατοίκους. Το Σεβρ είναι νοτιοδυτικό προάστιο του Παρισιού το οποίο βρίσκεται 10,5 χιλιόμετρα δυτικά από τη Παναγία των Παρισίων, στην ανατολική όχθη του Σηκουάνα. Το ποτάμι Ρυ ντε Μαριβέλ εκβάλλει στο Σηκουάνα στο ύψος του Σεβρ. Η πόλη έχει έκταση 3,91 τετραγωνικά χιλιόμετρα και το υψόμετρο της ποικίλει από 27 μέχρι 171 μέτρα. Η πόλη έχει ωκεάνιο κλίμα.
Παραπομπές
Κατηγορία:Κοινότητες των Ω-ντε-Σεν
Μυσία
Η Μυσία ήταν αρχαία χώρα της Μικράς Ασίας παρά την Προποντίδα. Οι κάτοικοί της ονομάζονται Μυσοί. Δεν πρέπει να συγχέεται με την ομόηχη Μοισία στα Βαλκάνια.
Γενικά
Η Μυσία χωρίζονταν από τη Βιθυνία προς Α. δια του Ρυνδάκου ποταμού. Φυσικά της όρια ήταν προς Β. η Προποντίδα και ο Ελλήσποντος, προς Δ. το Αιγαίο Πέλαγος και προς Ν. ο Κάικος ποταμός και το όρος Τήμνος. Η από τον Ελλήσποντο μέχρι τη Βιθυνία έκταση ονομάζονταν και «Ελλησποντική Φρυγία» ή «Μικρή Φρυγία». Προς τη δυτική πλευρά της Μυσίας εκτείνονταν η ομηρική Τρωάς που κάλυπτε την έκταση από τον Ελλήσποντο και την Προποντίδα προς Β. μέχρι του κόλπου του Αδραμυττίου. Ανατολικά της Τρωάδας μέχρι της Βιθυνίας εκτεινόταν η Μυγδονία. Στα προς το Αιγαίο δε παράλια της Μυσίας εκτεινόταν η Αιολίδα με τις 12 αιολικές πόλεις της και στη μεσημβρινή η «Μεγάλη Μυσία» η κυρίως Μυσία, σε αντίθεση εκείνης της Φρυγίας του Ελλήσποντου που μαζί με τη Τρωάδα αποτελούσαν τη «Μικρή Μυσία». Το νοτιότερο τμήμα της Μυσίας καλούνταν και «Τευθρανία» στην οποία άκμασε η Πέργαμος.
Η χώρα αυτή είναι ορεινή με πολλά νερά και από τους αρχαίους χρόνους καλυπτόταν σε μεγάλη έκταση με πολλά δάση. Κυριότερα όρη είναι η «εν Τρωάδι» Ίδη, επί των ανατολικών ορίων της χώρας ο Όλυμπος (ο Μύσιος) και το νότιο φυσικό όριο με τη Λυδία, το όρος Τήμνος. Από τους ποταμούς γνωστότεροι ο Ρύνδακος (ανατολικά), ο Μάκεστος, ο κύριος ποταμός της Μυσίας, ο Αίσηπος, ο ιστορικός Γρανικός, ο παρά τη Τροία Σκάμανδρος και νότια ο Κάικος (όριο με τη Λυδία). Από τις λίμνες γνωστές είναι η Απολλωνιάτις και η Αφνίτις.
Ιστορία
Οι Μυσοί, φυλή συγγενική με τους Φρύγες και τους Θράκες μνημονεύονται πρώτα από τον Όμηρο ως φίλοι και σύμμαχοι των Τρώων και εχθροί των Αχαιών (Ιλ. Β 858). Κατά τους ιστορικούς χρόνους μετά τη κατάληψη των παραλίων της χώρας των από τους Αιολείς περιήλθαν μαζί με τους γειτονικούς λαούς υπό τους Λύδους (Ηρόδ. Α 28) και αργότερα από τους Πέρσες οπότε η Λυδία και η Μυσία, επί Δαρείου, απετέλεσαν τη δεύτερη σατραπεία του περσικού κράτους. Μετά τους Περσικούς πολέμους η Μυσία έγινε σύμμαχος των Αθηναίων, μετά την υποταγή της από τον Μ. Αλέξανδρο περιήλθε στους διαδόχους του και διαμοιράστηκε μεταξύ των μετά την ίδρυση του Βασιλείου της Περγάμου (283 π.Χ.). Όταν δε με διαθήκη περιήλθε το Βασίλειο της Περγάμου στη Ρώμη η Μυσία απετέλεσε τμήμα της ρωμαϊκής επαρχίας «Ασία» συνεχίζοντας έτσι κατά τη Βυζαντινή Αυτοκρατορία.
Ιστορικές πόλεις
Στη Μυσία εκτός των παράλιων κατ΄ αρχήν αιολικών αποικιών αργότερα κτίσθηκαν και πολλές άλλες που έφθασαν σε πολλή μεγάλη ακμή μεταξύ των οποίων ήταν: το Αδραμύττιο, η Αδράστεια, η Άντανδρος, η Απολλωνία, η Άσσος, η Αταρνεύς, τα Γάργαρα, η Κύζικος, η Λάμψακος, η Μιλητούπολις, το Πάριον, η Πέργαμος, η Πιτάνη, η Πρίαπος, η Προκόννησος, η Στρατονίκεια, η Τευθρανία καθώς και οι πόλεις της Τρωάδας Άβυδος, Αλεξάνδρεια η Τρωάς, Αμαξιτός, η Δάρδανος, η Ζέλεια, το Ίλιον, η Λάρισα, η Σκαμάνδρεια, η Σκήψις και πολλές άλλες.
Εκκλησιαστική ιστορία
Τη χώρα της Μυσίας διέσχισε ο Απόστολος Παύλος πηγαίνοντας στη Τρωάδα (Πράξεις: ιστ’, 7-8 και 11)
Γλώσσα
Οι Μυσοί μιλούσαν την Μυσική, γλώσσα Ινδοευρωπαϊκής προέλευσης που πιθανολογείται ότι ήταν μίξη της Φρυγικής και της Λυδικής.
.kh
.kh είναι ο top-level domain κωδικός για την Καμπότζη στο διαδίκτυο.
Δείτε επίσης
Κατηγορία:Καμπότζη Κατηγορία:Top-level domains
Toppdomän
Λε Πρεσέρ
Το Λε Πρεσέρ (γαλλικά: Le Prêcheur) είναι γαλλική κοινότητα στον υπερπόντιο νομό και περιοχή της Μαρτινίκας.
Οι κάτοικοί του είναι γνωστοί ως Πρεσοτέν (γαλλικά: Préchotins).
Γεωγραφία
Το Λε Πρεσέρ βρίσκεται βορειοδυτικά της Μαρτινίκας και βόρεια του Διαμερίσματος Σαιν-Πιέρ. Βρίσκεται νότια της Ανζ Κουλέβρ, νοτιοανατολικά του Πελέ και βορειοδυτικά του Σαιν-Πιέρ. Βρίσκεται συντεταγμένες 14.8°N, -61.21667°W.
Πολιτικά
Δήμαχος του Λε Πρεσέρ είναι ο Μαρσελέν Ναντώ (Marcellin Nadeau). Θα είναι δήμαρχος από το 2008 έως το 2014.
Λήθος
Στην ελληνική μυθολογία με το όνομα Λήθος είναι γνωστός ένας βασιλιάς των Πελασγών στη Λάρισα. Ο Λήθος ήταν γιος του Τευτάμου («Τευταμίδης») και αναφέρεται στην Ιλιάδα του Ομήρου (ραψωδία Β, στίχος 843 και ραψωδία Ρ, στ. 288), καθώς δύο γιοί του, ο Ιππόθοος και ο Πύλαιος, έλαβαν μέρος στον Τρωικό Πόλεμο στο πλευρό των Τρώων, ως αρχηγοί του εκστρατευτικού σώματος των Πελασγών.
Πηγή
Ληθος
Βάρος (αποσαφήνιση)
Βάρος ονομάζουμε την ελκτική δύναμη που ασκεί ένας πλανήτης σε ένα σώμα και μετριέται σε νιούτον (Newton). Επίσης με τον όρο βάρος χαρακτηρίζεται γενικά οτιδήποτε έχει τάση προς τα κάτω, "το ποιούν κάτω φέρεσθαι" κατά Αριστοτέλη. Στο πληθυντικό "βάρη" ονομάζονται και τα διάφορα σταθμά ζύγισης. Ειδικότερα όμως, ο όρος βάρος απαντάται σε διάφορες επιστήμες με διαφορετικές έννοιες όπως:
Άλλες χρήσεις
Επίσης με το όνομα Βάρος Λήμνου φέρεται χωριό της Λήμνου
Εκφράσεις
Συνήθεις ελληνικές δημώδεις εκφράσεις με τη λέξη βάρος είναι: έχω βάρος στο κεφάλι, στο στομάχι, στη συνείδησή μου, μου έγινε βάρος (σε ενοχλήσεις), έξοδα εις βάρος μου, έχω πολλά σε βάρους του, φορολογικά βάρη, οικογενειακά βάρη (σε υποχρεώσεις), τέλος στον αθλητισμό "βάρη" λέγονται οι διάφοροι αλτήρες όπως και ειδικό αγώνισμα Άρση βαρών.
Κ. Μαχέντραν
Ο '''Κ. Μαχέντραν''' είναι Ινδός πολιτικός και εν ενεργεία Μέλος της Νομοθετικής Συνέλευσης του Ταμίλ Ναντού. Εξελέγη στη νομοθετική συνέλευση του Ταμίλ Ναντού από την εκλογική περιφέρεια Περαμπούρ ως υποψήφιος του Κομμουνιστικού Κόμματος Ινδίας (Μαρξιστικό) στις εκλογές του 2001 και του 2006.
Παραπομπές
Μαχεντρα, Κ
Κομήτης του Ντονάτι
Ο Κομήτης του Ντονάτι (Donati), με επίσημο προσδιορισμό C/1858 L1 και 1858 VI, είναι κομήτης μακράς περιόδου, ο οποίος πήρε το όνομά του από τον Τζιοβάνι Μπατίστα Ντονάτι, ο οποίος τον ανακάλυψε τις 2 Ιουνίου 1858. Ο κομήτης έγινε πολύ θεαματικός το φθινόπωρο του 1858 σε τέτοιο βαθμό ώστε να αποκληθεί «Μέγας Κομήτης του 1858». Ήταν ο πρώτος κομήτης ο οποίος φωτογραφήθηκε. Η περίοδος περιφοράς του είναι περίπου 2.000 χρόνια.
Ιστορία
Ο κομήτης ανακαλύφθηκε από τον Τζιοβάνι Μπατίστα Ντονάτι στις 2 Ιουνίου 1858 από τη Φλωρεντία της Ιταλίας. Τον περιέγραψε ως μία πολύ αχνή, μικρή νεφέλωση ομοιόμορφης λαμπρότητας, με διάμετρο περίπου 3΄. Ο κομήτης τότε απείχε 2,47 ΑΜ από τη Γη και 2,23 ΑΜ από τον Ήλιο. Ο Ντονάτι επιβεβαίωσε την ανακάλυψη τις 7 Ιουνίου 1858. Παρατηρήσεις από παρατηρητές σε βορειότερα γεωγραφικά πλάτη ήταν δύσκολες, καθώς ο κομήτης για αυτούς παρέμενε στο λυκόφως. Ο κομήτης συνέχισε να έχει παρόμοια εμφάνιση μέχρι τον Αύγουστο, όταν άρχισε να ξεχωρίζει μια κεντρική φωτεινή συγκέντρωση. Ο κομήτης παρατηρήθηκε για πρώτη φορά με γυμνό οφθαλμό τις 15 Αυγούστου 1858. Στις 3 Σεπτεμβρίου είχε φαινόμενο μέγεθος περίπου 3 και μια μικρή ουρά. Στα μέσα του μήνα ο κομήτης βρισκόταν στη Μεγάλη Άρκτο, είχε φαινόμενο μέγεθος 2 και ουρά μήκους 4 μοιρών. Ο κομήτης συνέχισε να κινείται προς τα νότια και να αυξάνει το φαινόμενο μέγεθός του, ενώ η ουρά γινόταν μεγαλύτερη, ενώ είχε μια μικρή καμπύλη προς τα νότια και στο άκρο της είχε μεγάλο πλάτος. Ο κομήτης φαινόταν να περιβάλλεται από κελύφη υλικού, πέντε στις 25 Σεπτεμβρίου, ενώ μέχρι τις 8 Οκτωβρίου είχαν παρατηρηθεί άλλα δύο, συνολικά εφτά.
Ο κομήτης έφτασε στο περιήλιό του τις 30 Σεπτεμβρίου 1858 και είχε φαινόμενο μέγεθος περίπου 0, ενώ η ουρά είχε μήκος περίπου 25 μοίρες. Ο κομήτης το πρώτο μισό του Οκτωβρίου, ενώ διέσχιζε τους αστερισμούς Βοώτη και Όφι, ήταν πολύ εντυπωσιακός. Ο κομήτης έχει απεικονιστεί με την κεφαλή του να περνάει σε μικρή απόσταση από τον Αρκτούρο, από τον οποίο ήταν λαμπρότερη. Η ουρά του ήταν πολύ εντυπωσιακή και είχε μέγιστο μήκος περίπου 60 μοίρες. Ο πυρήνας του κομήτη παρατηρήθηκε να επιμηκύνεται τις πρώτες μέρες του Οκτώβρη, ενώ υπάρχει μια αναφορά ότι διασπάστηκε. Στις 10 Οκτωβρίου ήταν το περίγειο του κομήτη, δηλαδή η μικρότερη απόσταση του κομήτη από τη Γη, στις 0,5378 ΑΜ. Εκείνη τη χρονική στιγμή ο κομήτης υπολογίστηκε ότι ο κομήτης είχε φαινόμενο μέγεθος ίσο περίπου με το Βέγα, περίπου 0. Η ουρά σκόνης του είχε τότε μήκος μεγαλύτερο από 40 μοίρες.
Ο κομήτης μετά το περίγειο συνέχισε να κινείται γρήγορα προς τα νοτιοανατολικά και μέχρι τις 19 Οκτωβρίου είχε βρεθεί κάτω από τον ορίζοντα για τους παρατηρητές στην Ευρώπη και στη Βόρεια Αμερική. Η ουρά ήταν 33 μοίρες μακριά στις 15 Οκτωβρίου, αλλά το μέγεθός της μειώθηκε γρήγορα και δύο μέρες μετά ήταν μόλις πέντε μοίρες. Οι λόγοι για αυτή τη απότομη αλλαγή ήταν το γεγονός ότι ο κομήτης απομακρυνόταν τόσο από τη Γη όσο και από τον Ήλιο, το φως της Σελήνης άρχισε να αυξάνεται, ενώ η κατεύθυνση της ουράς άλλαξε από κάθετη σε σχεδόν παράλληλη με τον ορίζοντα. Ο κομήτης στα τέλη Οκτωβρίου ήταν ορατός μόνο από το νότιο ημισφαίριο ενώ γινόταν γρήγορα πιο αχνός. Η μόνη εκτίμηση για το μέγεθός του έγινε στις 25 Οκτωβρίου, όταν εκτιμήθηκε ότι είχε φαινόμενο μέγεθος +3,7. Στο νότιο ημισφαίριο συνέχισε να είναι ορατός με γυμνό οφθαλμό μέχρι το τέλος του Νοεμβρίου. Η τελευταία παρατήρηση του κομήτη έλαβε χώρα τις 4 Μαρτίου 1859.
Φωτογράφηση
Ο κομήτης του Ντονάτι έχει τη διάκριση ότι ήταν ο πρώτος κομήτης ο οποίος φωτογραφήθηκε. Το γεγονός ότι ήταν πολύ λαμπρός για σχετικά μεγάλο χρονικό διάστημα τον έκανε ένα καλό θέμα για φωτογράφηση. Ο κομήτης φωτογραφήθηκε στις 28 Σεπτεμβρίου 1858 από τον Τζορτζ Μποντ από το Αστεροσκοπείο του Χάρβαρντ, του οποίου ήταν διευθυντής. Πραγματοποίησε αρκετές προσπάθειες με όλο και μεγαλύτερους χρόνους έκθεσης και τελικά κατάφερε να βγάλει μια καλή φωτογραφία. Αργότερα έγραψε ότι «μόνο ο πυρήνας και λίγη νεφελότητα με διάμετρο 15΄΄ έδρασαν πάνω στη πλάκα σε μια έκθεση έξι λεπτών.» Παρόλα αυτά φαίνεται ότι ο κομήτης φωτογραφήθηκε από κάποιο άγνωστο για πρώτη φορά μια μέρα πριν, όπου με χρήση φακών έγινε ορατή περισσότερη νεφελότητα με έκθεση εφτά δευτερολέπτων.
Εξωτερικοί σύνδεσμοι
Κατηγορία:Κομήτες
Αρχαιολογική Συλλογή Γαλαξειδίου
Η Αρχαιολογική Συλλογή Γαλαξειδίου στεγάζεται σε μια αίθουσα του Ναυτικού και Ιστορικού Μουσείου Γαλαξειδίου και υπάγεται στην Εφορεία Αρχαιοτήτων Φωκίδας.
Η έκθεση
Η έκθεση είναι οργανωμένη σε τρεις θεματικές ενότητες, «Ιδιωτικός βίος – Καθημερινή ζωή», «Εμπόριο και θαλάσσια δραστηριότητα» και «Νεκροταφεία». Η μουσειολογική προσέγγιση είναι σύγχρονη, με έμφαση στον εκπαιδευτικό χαρακτήρα, και βασίζεται στη χρήση πλούσιου εποπτικού υλικού. Μέσα από τα εποπτικά μέσα αναβιώνει το αρχαίο Χάλειον με το οποίο ταυτίζεται το σύγχρονο Γαλαξείδι.
Προθήκη 1
Στην πρώτη προθήκη παρουσιάζονται οι αρχαίοι οικισμοί στη Δεξαμενή, το Κεφαλάρι, την Αψηφιά και το Ανεμοκάμπι και τα ίχνη πρώιμης κατοίκησης (Πρωτοελλαδικής περιόδου) (3200-1900 π.Χ.), όπως λεπίδες οψιανού και όστρακα κεραμικής.
Προθήκη 2
Στην επόμενη προθήκη παρουσιάζονται όψεις του αρχαίου Χάλειου. Το τείχος της πόλης, που χρονολογείται στον 3ο αι. π.Χ., περίοδο της κυριαρχίας της Αιτωλικής Συμπολιτείας, την καθιστούσε ένα από τα πιο προστατευμένα λιμάνια του Κορινθιακού κόλπου. Πλούσια στοιχεία έχει δώσει το νεκροταφείο που ανασκάφηκε στην πλατεία Ηρώων αλλά και άλλα ταφικά μνημεία.
Προθήκη 3
Στην τρίτη προθηκη εκτίθενται αγγεία και άλλα ευρήματα σχετικά με την καθημερινή ζωή. Ιδιαίτερες είναι δύο κοτύλες με γωνιώδεις λαβές του 7ου αιώνα π.Χ.,σφαιρικοί αρύβαλλοι και κυλινδρικές πυξίδες κορινθιακής προέλευσης και ορισμένοι άλλοι τύποι αγγείων. Περιλαμβάνονται επίσης αττικά αγγεία όπως μελανόμορφες κύλικες και ληκύθοι τέλους αρχαϊκής-αρχών κλασικής εποχής (Ομάδες του Αίμωνα και των Ανθεμίων). Ιδιαίτερα ενδιαφέρουσα είναι η ερυθρόμορφη πελίκη με παράσταση ιματιοφόρου ανδρός που στηρίζεται σε βακτηρία και συνομιλεί με ιματιοφόρο νεαρό, και χρονολογείται στο δεύτερο τέταρτο του 5ου αιώνα π.Χ.Παρόμοια πελίκη έχει βρεθεί στα Νιχώρια Μεσσηνίας.
Προθήκη 4
Στην επόμενη προθήκη εκτίθεται κεραμική της Ελληνιστικής περιόδου, καθώς και μερικά αγγεία από φυσητό γυαλί (1ος αι. μ.Χ.) Το πιο χαρακτηριστικό αγγείο είναι ένα κύπελλο χυτό σε μήτρα που φέρει την επιγραφή «Εὐφραίνου ἐφ’ὧ παρεῑ» (να χαίρεσαι σε ό,τι συμμετέχεις), παραίνεση προς το συνδαιτυμόνα να απολαμβάνει το συμπόσιο. Δύο χάλκινα κάτοπτρα, σφηκωτήρες, πόρπες και ζώνη παρουσιάζουν διαχρονικά τον κόσμο των γυναικών. Ιδιαίτερο είναι το ρωμαϊκό περίαπτο με τη μορφή του Άμμωνα Δία. Από τον κόσμο της γυναίκας εκτίθενται κυρίως σύνεργα καλλωπισμού, όπως τα δυο χάλκινα κάτοπτρα.
Προθήκη 5
Η προθήκη απέναντι από την είσοδο περιλαμβάνει πήλινα ειδώλια από τη θέση Ακόνα και μεταλλικά σκεύη και εργαλεία. Τα ευρήματα περιλαμβάνουν επίσης αγνύθες, αστραγάλους και μικρογραφικά αγγεία και ανάγονται όλα στην ύστερη Αρχαϊκή και την Κλασική περίοδο. Περισσότερα από 100 χάλκινα αγγεία και σκεύη από το Γαλαξείδι βρίσκονται σε 15 μουσεία της Αμερικής και της Ευρώπης ως αποτέλεσμα αρχαιοκαπηλείας του 19ου αιώνα. ρόκειται για προϊόντα αρχαιοκαπηλείας που διενεργήθηκε κατά το δεύτερο μισό του 19ου αιώνα. Το γεγονός αυτό επιβεβαιωσε η ανεύρεση το 1973 μιας ιδιότυπης κωδωνόσχημης ληκύθου, όμοιας με δύο που φυλάσσονται στο Βρετανικό Μουσείο στο Λονδίνο και μιας ακόμα στο Εδιμβούργο με την ένδειξη προέλευσης «Γαλαξείδι». Ο τύπος αυτός είναι άγνωστος ως τώρα από οπουδήποτε αλλού.
Γωνιακή προθήκη
Σε γωνιακή προθήκη εκτίθεται ένας σχεδόν σφαιρικός αμφορέας Ύστερης Πρωτοελλαδικής ΙΙ περιόδου (2400-2200 π.Χ.) από το Ανεμοκάμπι, καθώς και αγγεία από την Κόρινθο και την Αθήνα ενδεικτικά των εμπορικών συναλλαγών.
Νεκροταφεία
Στο τέλος της αίθουσας καταλήγει κανείς στην ενότητα των νεκροταφείων, με ευρήματα από τον Άγιο Αθανάσιο (Γεωμετρικών χρόνων) και μέσα από την πόλη του Γαλαξειδιού (Κλασικών – Ρωμαϊκών χρόνων).
Εξωτερικοί σύνδεσμοι
http://odysseus.culture.gr/h/1/gh151.jsp?obj_id=3418 https://web.archive.org/web/20160310192208/http://www.in-galaxidi.gr/%CE%B3%CE%B1%CE%BB%CE%B1%CE%BE%CE%B9%CE%B4%CE%B9/%CE%BC%CE%BF%CF%85%CF%83%CE%B5%CE%AF%CE%B1.html Ναυτικό Ιστορικό Μουσείο Γαλαξιδίου, Αρχαιολογική Συλλογή https://web.archive.org/web/20160126064755/http://galaxidimuseum.gr/collection%20archeological.html
Βιβλιογραφία
Γαλαξειδιου Κατηγορία:Γαλαξείδι
Τρέξε!
Το Τρέξε! (πρωτότυπος τίτλος: Get Out) είναι μία αμερικανική ταινία τρόμου,  του 2017, σε σκηνοθεσία και σενάριο Τζόρνταν Πιλ, η οποία αποτέλεσε και το σκηνοθετικό του ντεμπούτο. Στην ταινία πρωταγωνιστούν οι Ντάνιελ Καλούγια, Κάθριν Κίνερ και Άλισον Ουίλιαμς. Η πλοκή της ταινίας επικεντρώνεται σε ένα διαφυλετικό ζευγάρι, όπου ο άνδρας επισκέπτεται το πατρικό της κοπέλας, όπου εκεί θα ανακαλύψει τα σχέδια των πλούσιων λευκών, που εκμεταλλεύονται νεαρούς ενήλικες μαύρους άνδρες και γυναίκες.
Το Τρέξε! έκανε πρεμιέρα στο Sundance Film Festival στις 24 Ιανουαρίου του 2017. Στις 24 Φεβρουαρίου του ίδιου χρόνου κυκλοφόρησε και στις αμερικανικές αίθουσες, από την Universal Pictures. Η ταινία ως επί το πλείστον έλαβε πολύ θετικές κριτικές, ενώ είχε και πολύ καλές εισπράξεις, εισπράττοντας πάνω από 250 εκατομμύρια δολάρια, με αρχικό μπάτζετ 4.5 εκατομμύρια δολάρια.
Εξωτερικοί σύνδεσμοι
Κατηγορία:Ταινίες του 2017 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ταινίες τρόμου Κατηγορία:Αμερικανικές ταινίες ψυχολογικού τρόμου Κατηγορία:Αμερικανικές σατιρικές ταινίες Κατηγορία:Αμερικανικές θρίλερ ταινίες τρόμου Κατηγορία:Σκηνοθετικό ντεμπούτο σε ταινίες Κατηγορία:Ταινίες σχετικά με την οικογένεια Κατηγορία:Ταινίες με θέμα τον ρατσισμό Κατηγορία:Ταινίες γυρισμένες στην Αλαμπάμα Κατηγορία:Ταινίες παραγωγής Universal Pictures Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου Κατηγορία:Ταινίες της Blumhouse Productions
.ki
.ki είναι ο top-level domain κωδικός για το Κιριμπάτι στο διαδίκτυο. Μπορεί να γίνει εγγραφή απευθείας στο .ki ή σε τρίτο επίπεδο υπό τα com.ki, biz.ki, net.ki, info.ki, org.ki, gov.ki, edu.ki, mob.ki και tel.ki.
Δείτε επίσης
Κατηγορία:Κιριμπάτι Κατηγορία:Top-level domains
Toppdomän
Κάτριν Μπούτερερ
Η Κάτριν Μπούτερερ (γεννημένη στις 27 Μαρτίου 1995) είναι Γερμανίδα αθλήτρια της σκοποβολής.
Στο Γερμανικό πρωτάθλημα σκοποβολής κατέκτησε το χρυσό μετάλλιο το 2014 και το 2017, το αργυρό το 2015 και το χάλκινο το 2016. Το 2014 στο Παγκόσμιο πρωτάθλημα σκοποβολής νέων της Γρανάδα κέρδισε το αργυρό μετάλλιο στο ατομικό σκιτ και το 2015 στο ίδιο αγώνισμα το χρυσό μετάλλιο στο Ευρωπαϊκό πρωτάθλημα σκοποβολής νέων του Μάριμπορ.
Το 2019 συμμετείχε με την εθνική ομάδα σκοποβολής της Γερμανίας στους Ευρωπαϊκούς αγώνες του Μινσκ όπου κατέλαβε την 18η θέση στο ατομικό σκιτ.
Στο Ευρωπαϊκό πρωτάθλημα σκοποβολής αναδείχθηκε πρωταθλήτρια στο ομαδικό σκιτ στο Μπακού το 2017 και στο Όσιγιεκ το 2021. Είναι αθλήτρια του συλλόγου ΣΣΚ Σάλε και κατοικεί στο Ιμπενμπύρεν.
Παραπομπές
Κατηγορία:Γερμανίδες αθλήτριες της σκοποβολής Κατηγορία:Αθλητές της σκοποβολής στους Ευρωπαϊκούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Λυκοφόντης
Στην ελληνική μυθολογία με το όνομα Λυκοφόντης είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Λυκοφόντης σκοτώθηκε σε μάχη του πολέμου αυτού μαζί με άλλους επτά Τρώες από τα βέλη του Τεύκρου. Ο Λυκοφόντης αναφέρεται στην Ιλιάδα του Ομήρου (στη ραψωδία Θ, στίχος 275), όπου χαρακτηρίζεται ως «ισόθεος».
Πηγές
Λυκοφοντης
S/1995 S 4
Ο S/1995 S 4 είναι ένας υποθετικός δορυφόρος του Κρόνου. Ανακαλύφθηκε από φωτογραφίες του ΔΤΧ. Βρίσκεται έξω από τον δακτύλιο F και είναι πάρα πολύ κοντά στον Επιμηθέα. Σύμφωνα με νέες μελέτες, πιστεύεται πως ήταν μια παροδική μάζα σκόνης, η οποία διαλύθηκε. Η ακριβή του διάμετρος δεν είναι γνωστή, αλλά υπολογίζεται σε λίγες δεκάδες χιλιομέτρων (10-30). Το S/1995 S 4 είναι βοσκός δακτυλίων, όπως ο Άτλας.
Χλωροβενζόλιο
To χλωροβενζόλιο ή χλωροβενζένιο ή φαινυλοχλωρίδιο αρωματική χημική ένωση με χημικό τύπο C6H5Cl, που παριστάνεται συντομογραφικά ως PhCl. Είναι ένα παράγωγο του βενζολίου. Στις συνηθισμένες συνθήκες (T = 25 °C, P = 1 atm) είναι ένα άχρωμο εύφλεκτο υγρό που χρησιμοποείται ευρύτατα ως διαλύτης και ως ενδιάμεση ύλη για την παραγωγή άλλων χημικών.
S/1995 S 4
Πηγές
Κατηγορία:Φυσικοί δορυφόροι Κρόνου Κατηγορία:Υποθετικοί δορυφόροι
Χλωροβενζόλιο
Με χλωρίωση βενζολίου
Με χλωρίωση βενζολίου παράγεται χλωροβενζόλιο :
Με υποκατάσταση υδροξυλίου από χλώριο
Με επίδραση υδροχλωρίου (HCl) σε φαινόλη (PhOH) πσράγεται χλωροβενζόλιο :
Υποκατάσταση από υδροξύλιο
Υδρόλυση με αραιό διάλυμα υδροξειδίου του νατρίου (NaOH) παράγεται φαινόλη (PhOH) :
Υποκατάσταση από αλκοξύλιο
Με αλκοολικά άλατα (RONa) παράγεται αλκυλοφαινυλαιθέρας (PhOR) :
Υποκατάσταση από αλκινύλιο
Με αλκινικά άλατα (RC≡CNa) παράγεται φαινυλαλκίνιο (RC≡CPh). Π.χ. :
Υποκατάσταση από ακύλιο
Με καρβονικά άλατα (RCOONa) παράγεται καρβονικό φαινυλεστέρας (RCOOPh) :
Υποκατάσταση από κυάνιο
Με κυανιούχο νάτριο (NaCN) παράγεται βενζονιτρίλιο (PhCN) :
Υποκατάσταση από αλκύλιο
Με αλκυλολίθιο (RLi) παράγεται αλκυλοβενζόλιο :
Υποκατάσταση από σουλφυδρίλιο
Με όξινο θειούχο νάτριο (NaSH) παράγεται θειοφαινόλη (PhSH) :
Υποκατάσταση από σουλφαλκύλιο
Με θειολικό νάτριο (RSNa) παράγεται αλκυλοφαινυλοθειαιθέρας (PhSR) :
Υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε χλωροβενζόλιο (PhCl) πσράγεται φθοροβενζόλιο :
Υποκατάσταση από ιώδιο
Με ιωδιούχο νάτριο (NaI) παράγεται ιωδοβενζόλιο (PhI) :
Υποκατάσταση από αμινομάδα
Με αμμωνία (NH3) παράγεται ανιλίνη (PhNH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) παράγεται N-αλκυλανιλίνη (PhNHR) :